text: Герб Глуска будзе аформлены ў выглядзе кветкавай клумбы | Магiлёўскi аблвыканкам
  За званне найлепшых спецыялістаў па добраўпарадкаванні і ландшафтным дызайне будуць змагацца работнікі камунальных прадпрыемстваў з усіх раёнаў Магілёўшчыны. Яны прадставяць разнапланавыя і цікавыя кампазіцыі, дапоўненыя малымі архітэктурнымі формамі. Абсалютна ўсе розныя па тэматыцы і функцыянальным афармленні, запэўнівае журы конкурсу.
  Так, у Глуску з'явяцца дзве скульптуры жанчын, выкананыя з кветак, шматузроўневая драўляная чаша, кветкавы паўлін і матылёк, раслінны акварыум з рыбкамі і многае іншае. Напрыклад, гаспадары прадставяць на конкурсе кветкавы герб свайго раённага цэнтра – кампазіцыю, якая нават на макеце выглядае вельмі эфектна.
  Пры ацэнцы работ удзельнікаў прафесійнае журы зверне ўвагу на адпаведнасць кампазіцыі праектнаму рашэнню, арыгінальнасць ідэі і яе граматнае ўвасабленне, уменне выкарыстоўваць рэльеф і спалучаць колеры, захаванне тэхналогіі пасадкі і многае іншае. Немалаважнае і прафесійнае чуццё, якое дазваляе з цалкам звычайных матэрыялаў ствараць сапраўдныя шэдэўры.
  Практычныя навыкі па азеляненні тэрыторыі канкурсанты будуць пацвярджаць тэарэтычнымі ведамі па тэхніцы высадкі раслін і асновах іх догляду. Арганізатары ўпэўнены, што такое спалучэнне практыкі і тэорыі дазваляе рабочым зялёнага будаўніцтва з году ў год не толькі абменьвацца вопытам, але і павышаць свой прафесійны ўзровень.